stanford-oval/wikipedia huggingface dataset:
Oskari Uutela

Oskari Uutela (17. syyskuuta 1893 Uurainen – 17. joulukuuta 1977 Anjalankoski) oli suomalainen kansakoulunopettaja ja kirjailija.
Uutela valmistui kansakoulunopettajaksi Kajaanin seminaarista vuonna 1917 ja toimi sitten opettajana Miehikkälässä ja Sippolassa. Opettajauransa alussa hän toimi opettajana Kiuruveden Luupuveden koulussa, josta hän löysi tulevan puolisonsa. Hän meni naimisiin Lapinniemen tyttären Hilda Säisän kanssa. Heille syntyi neljä poikaa: Seppo, Ahti, Kauko ja Esko, joka kuoli nuorena ammusräjähdyksessä Niinisalossa 3. joulukuuta 1943. Uutela oli innokas radio- ja esperantoharrastaja Sippolassa ollessaan (1923). Hän oli myös ahkera kuoromies. Elämänsä loppupuolen hän asui omakotitalossa Myllykoskella.
Uutelan hiihtoaiheinen urheiluromaani Voittajan latu vie olympialaisiin kuvasi Riku Hakala -nimisen köyhän maalaispojan tietä kahden olympiakultamitalin voittajaksi. Kirjassa kuvattujen talviolympialaisten esikuvana olivat vuoden 1936 Garmisch-Partenkirchenin talviolympialaiset, joissa Kalle Jalkanen hankki Suomelle kultamitalin viestihiihdossa.
Uuteen maahan -niminen romaani kuvaa suomalaisten tuloa ja asettumista Suomenniemelle.
Teoksia

Nurmettuneet rauniot, romaani. Suomen opettajain raittiusliitto, 1941.
Uuteen maahan,  nuorisoromaani. Valistus, 1946.
Voittajan latu vie olympialaisiin, urheiluromaani. Karisto, 1944.
Oskari Söderholm

Oskari (Oskar Selim) Söderholm (vuodesta 1905 Vettenranta, 20. joulukuuta 1854, Uusikirkko Tl − 26. huhtikuuta 1915, Tampere) oli suomalainen lehtimies, koulutukseltaan kansakoulunopettaja.
Oskari Söderholm syntyi Uusikirkko Tl:ssä nimismiehen poikana. Hän kävi Turun yläalkeiskoulua vuosina 1866−1870. Tämän jälkeen hän aloitti opinnot Jyväskylän seminaarissa ja valmistui kansakoulunopettajaksi vuonna 1877. Hän toimi opettajana Isonkyrön kirkonkylän kansakoulussa vuosina 1877−1884 ja Tyrvään kirkonkylän kansakoulussa vuosina 1884−1911. Hän oli vuosina 1883−1884 opiskellut myös englannin kieltä Philadelphiassa Yhdysvalloissa ja opetti englantia Tyrvään yhteiskoulussa vuosina 1910−1913.
Oskari Vettenrannan pysyvin ansio oli Suomen vanhimman paikallislehden, Tyrvään Sanomien perustaminen vuonna 1894 ja hän toimi lehden päätoimittajana kuolemaansa saakka. Opettaja- ja lehtimiesuransa ohella Vettenranta toimi myös Tyrvään Säästöpankin kamreerina.
Kirjallisuutta

Sem J. Wahl: Piirteitä opettaja Oskari Vettenrannan elämästä. Tyrvään seudun Museo- ja Kotiseutuyhdistyksen julkaisuja XLIV, 1966, Vammala.
Onni Laitinen (metsäneuvos)

Onni Ilmari Laitinen  (10. lokakuuta 1908 Parikkala – 18. elokuuta 1967 Helsinki) oli suomalainen metsänhoitaja ja yritysjohtaja, joka sai metsäneuvoksen arvonimen.
Laitisen vanhemmat olivat maanviljelijä, liikemies Kustaa Aadolf Laitinen ja Hilja Lydia Sutinen ja puoliso vuodesta 1936 Maire Karttunen. Laitinen kävi viidennen luokan Sortavalan lyseossa 1924–1925 ja Savonlinnan lyseota 1925–1928 ja tuli ylioppilaaksi Joensuun lyseosta 1929. Metsänhoitajaksi hän valmistui Helsingin yliopistosta 1933. Laitinen oli Metsähallituksen ylimääräinen metsänhoitaja 1933, Enso-Gutzeit -yhtiön työnjohtaja Savonlinnassa 1933–1934, Metsähallituksen Perä-Pohjolan piirikunnan ylimääräinen metsänhoitaja 1934–1935, G. A. Serlachius Oy:n piirimetsänhoitaja Ähtärissä 1935–1943, Riihimäen Saha Oy:n metsänhoitaja 1943 ja G. A. Serlachius Oy:n piirimetsänhoitaja Jyväskylässä 1943–1945.
Laitinen oli Wärtsilä-Selluloosa Oy:n, vuodesta 1953 Äänekoski Oy ja vuodesta 1957 Metsäliiton Selluloosa Oy, metsäpäällikkö ensin Äänekoskella ja sittemmin Helsingissä. Hän oli myös puuntavarankuljetustarkastaja Seinäjoen piirissä 1942 ja puuntavarantarkastajan apulainen Jyväskylässä 1943–1945. Äänekosken kauppalanvaltuuston jäsen Laitinen oli 1950–1953 ja vuodesta 1956 ja kauppalanhallituksen jäsen 1954–1958. Hänellä oli myös muita luottamustehtäviä. Metsäneuvoksen arvonimen Laitinen sai 1959.
Aiheesta muualla

Tuomas Möttönen: Onni Laitinen Biografiasampo.
Oksjärvi (Hämeenlinna, Takamaa)

| Oksjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°09′13″N, 25°06′52″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Teuronjoen valuma-alue (35.83)
Laskuoja:  oja Teväntiin 
Järvinumero:  35.835.1.007
Mittaustietoja
Pinnankorkeus:  129,5 m  
Rantaviiva:  1,527 km  
Pinta-ala:  13,929 ha  
 fiOksjärvi 
Oksjärvi  on Kanta-Hämeessä Hämeenlinnassa  Takamaan kylän lähellä sijaitseva järvi.
Maantietoa

Järvi sijaitsee loivassa painanteessa aivan Tevännin vieressä. Sen pinta-ala on 13,9 hehtaaria ja se on 550 metriä pitkä ja 400 metriä leveä. Sen rantaviivan pituus on 1,5 kilometriä ja sen rannat ovat pääasiassa ojitettua suota. Se on autio ja järven lähistölle johtaa metsäautotie.
Vesistösuhteet

Järvi kuuluu Kokemäenjoen vesistössä Vanajan reitin valuma-alueella Teuronjoen valuma-alueeseen. Se jaetaan vielä Haarajoen valuma-alueeseen, johon järvi kuuluu. Järven vedenpinnan korkeus on 129,5 metriä mpy. Järveen laskee suolta muutamia suo-ojia. Oma laskuoja laskee Teväntiin, joka vuorostaan laskee Matkariin. Muistianjoki, joka on Matkarin, Lahijärven ja Tevännin yhteinen laskujoki, virtaa Kuurikanjärven jälkeen Haarajokena, joka laskee kuuden kilometrin jälkeen Pääjärveen. Pääjärvi laskee Teronjokea myöten Puujokeen ja sitten Hiidenjokeen, joka laskee Vanajaveteen.
Oona Jääskeläinen

| Henkilötiedot |
| --- | --- | --- | --- |
Syntymäaika: 2003
Pelipaikka: hyökkääjä
Seura
Seura: HPS
Pelinumero: 20
Oona Jääskeläinen (s. 2003) on suomalainen jalkapalloilija, pelipaikaltaan hyökkääjä. Hän edustaa Kansallisessa liigassa pelaavaa Helsingin Palloseuraa, jonne hän siirtyi HFA Märskystä. Jääskeläisen kasvattajaseura on Puotinkylän Valtti.
Jääskeläinen teki Kansallisen liigan kaudella 2022 seitsemän maalia ja oli HPS:n paras maalintekijä.
Jääskeläinen on edustanut Suomea alle 19-vuotiaiden tyttöjen maajoukkueessa. Ottelussa Viroa vastaan marraskuussa 2021 hän teki 20 minuutin aikana kahdeksan maalia. Suomi voitti ottelun 15–0.
Rick Astley

| Rick Astley |
| --- | --- |
 Astley vuonna 2017
Henkilötiedot
Koko nimi:  Richard Paul Astley
Syntynyt: 6. helmikuuta 1966 (ikä 58)
Ammatti:  muusikko
Muusikko
Taiteilijanimi:  Rick Astley
Laulukielet:  englanti
Aktiivisena:  1985–1993, 2001–
Tyylilajit:  dance, pop
Soittimet:  laulu, kitara, rummut, koskettimet
Yhtyeet:  Stock Aitken Waterman (tuottajina)
Levy-yhtiöt:  PWL, RCA, Polydor
Aiheesta muualla
www.rickastley.co.uk
  [ Muokkaa Wikidatassa ] [ ohje ]  
Richard Paul "Rick" Astley (s. 6. helmikuuta 1966) on brittiläinen dance- ja popmusiikkia esittävä laulaja.
Astley tunnetaan erityisesti vuonna 1987 ilmestyneestä Never Gonna Give You Up -kappaleesta, joka nousi muun muassa Yhdistyneessä kuningaskunnassa ja Kanadassa listaykköseksi. Muita hänen tunnettuja kappaleitaan ovat muun muassa Whenever You Need Somebody ja Together Forever. Rick Astley voitti ”Best Act Ever” -palkinnon MTV Europe Music Awards -gaalassa vuonna 2008. Hän ei ollut paikalla vastaanottamassa palkintoa.
Astleyn kappaleesta Never Gonna Give You Up on tullut 2000-luvulla internetilmiö.
Rickrollaus

Vuonna 2007 Rick Astleyn Never Gonna Give You Up -kappale nousi keskustelun aiheeksi niin kutsutun ”rickrollauksen” myötä. Arviolta noin 25 miljoonaa Internetin käyttäjää jekutettiin katsomaan ”Never Gonna Give You Up” -musiikkivideo lähettämällä videon linkki ja väittämällä sitä joksikin muuksi videoksi. Aprillipäivänä 2008 nettivideosivusto YouTube "rickrollasi" käyttäjiään linkittämällä Featured videos -osion videot Rick Astleyn ”Never Gonna Give You Up” -videoon. Vuoden 2008 MTV Music Awardseissa internetin käyttäjät äänestivät Rick Astleyn ”Best Act Ever” -osion voittoon, ideana ”rickrollata” MTV Music Awards.
Julkaisut > Albumit

1987 Whenever You Need Somebody
1988 Hold Me in Your Arms
1991 Free
1993 Body & Soul
2001 Keep It Turned On
2005 Portrait
2016 50
Julkaisut > Singlet

”Never Gonna Give You Up” (1987)
”Whenever You Need Somebody” (1987)
”When I Fall In Love”/”My Arms Keep Missing You” (1987)
”Together Forever” (1988)
”It Would Take A Strong Strong Man” (1988)
”She Wants To Dance With Me” (1988)
”Take Me To Your Heart” (1988)
”Hold Me In Your Arms” (1989)
”Giving Up On Love” (1989)
”Ain't Too Proud To Beg” (1989)
”Cry For Help” (1991)
”Move Right Out” (1991)
”Never Knew Love” (1991)
”The Ones You Love” (1993)
”Hopelessly” (1993)
”Lights Out” (2010)
"Angels on my side" (2016)
"She makes me" (2018)
"Beautiful life" (2018)
"Try" (2018)
Julkaisut > Kokoelmat

2001 Together Forever – Greatest Hits and More...
2002 Greatest Hits
2003 The Best of Rick Astley – Never Gonna Give You Up
2004 Love Songs
2004 Platinum & Gold Collection
2010 Whenever You Need Somebody
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
Rick Astley Myspacessa (englanniksi)
Oona Kauste

| Mitalit> Maa:   Suomi.Naisten curling.EM-kilpailut  | Mitalit> Maa:   Suomi.Naisten curling.EM-kilpailut  | Mitalit> Maa:   Suomi.Naisten curling.EM-kilpailut  | Maa:   Suomi> Naisten curling. |
| --- | --- | --- | --- |
|  Pronssia | Esbjerg 2015 |  |  |
| Sekajoukkueiden EM-kilpailut  | Sekajoukkueiden EM-kilpailut  | Sekajoukkueiden EM-kilpailut  |  |
|  Pronssia | Erzurum 2012 |  |  |
Oona Kauste (s. 4. tammikuuta 1988) on suomalainen curlingpelaaja. Hän edustaa Ålands Curling Klubia ja on tällä hetkellä naisten curlingmaajoukkueen kapteeni. Ammatiltaan hän on maskeeraaja-kampaaja.
Kauste oli mukana Suomen sekajoukkueiden EM-pronssijoukkueessa vuonna 2012. Vuonna 2015 naisten EM-kilpailuissa Esbjergissä Kausteen kipparoima Suomen joukkue eteni ensimmäistä kertaa 18 vuoteen mitaliotteluihin. Suomi hävisi välieränsä Skotlannille mutta voitti pronssiottelussa emäntämaa Tanskan ja saavutti MM-kilpailupaikan lisäksi maan historian ensimmäisen naisten EM-mitalin. Pronssijoukkueeseen kuuluivat Kausteen lisäksi Milja Hellsten, Maija Salmiovirta, Marjo Hippi ja varapelaaja Jenni Räsänen. Kauste on kilpaillut EM-kilpailuissa viidesti, parhaana sijoituksenaan vuoden 2015 pronssi ja MM-kilpailuissa kerran, parhaana sijoituksenaan 11:s sija. Kauste edusti Suomea jo juniori-ikäisenä Tiina Kölhin kipparoimassa joukkueessa. Joukkue osallistui neljästi Euroopan MM-karsintaan ja sijoittui parhaimmillaan toiseksi. Kauste osallistui vuoden 2018 talviolympialaisiin Pyeongchangissa sekanelinpeliin parinsa Tomi Rantamäen kanssa. He pelasivat kisoissa seitsemän ottelua joista voittivat vain yhden.
Kausteen isoveli Aku Kauste on myös maajoukkuetason curlingpelaaja.
Kauste toimi vuonna 2018 Suomen Euroviisu-edustajan Saara Aallon maskeeraajana.
Oona Koukkula

| Oona Koukkula> Henkilötiedot |
| --- | --- |
Syntynyt: 22. elokuuta 2003 Riihimäki, Suomi (ikä 21)
Kansalaisuus:  Suomi
Jääkiekkoilija
Pituus:  165 cm
Paino:  59 kg
Seura
Seura:  Hämeenlinnan Pallokerho
Sarja:  SM-liiga
Pelaajaura
Pääsarjaura:  2017–
Aik. seurat:  KJT, Team Kuortane
Oona Koukkula (s. 22. elokuuta 2003 Riihimäki) on suomalainen jääkiekkoilija, pelipaikaltaan puolustaja. Hän edustaa Hämeenlinnan Pallokerhoa.
Koukkula on kotoisin Riihimäeltä. Hän pelasi SM-liigassa ensimmäisen kautensa 2017–2018 keskiuusmaalaisen KJT:n joukkueessa. Tämän jälkeen hän edusti neljä kautta Team Kuortanetta ja on vuodesta 2022 pelannut HPK:ssa. Hän on pelannut liigassa seitsemän kauden aikana runkosarjassa ja alemmassa jatkosarjassa yhteensä 187 ottelua, joissa hän on tehnyt 13 maalia ja antanut 55 maalisyöttöä, sekä pudotuspeleissä 32 ottelua, joissa hän on tehnyt yhden maalin ja saanut kuusi syöttöpistettä. Hänet valittiin kausilla 2021–2022 ja 2023–2024 liigan kakkostähdistökentälliseen.
Koukkula pelasi alle 18-vuotiaiden MM-kilpailuissa 2020. Hän pelasi naisten maajoukkueessa ensimmäisen kerran kaudella 2021–2022. Hänet valittiin Suomen joukkueeseen MM-kilpailuihin 2024.
Näin naapurissa

Näin naapurissa oli vuosina 1978–1985 lähetetty Yleisradion radio-ohjelma, joka käsitteli Neuvostoliittoa. Sarjaa toimittivat Pentti Kemppainen, Leena Pakkanen ja Heikki Vuohelainen. Ajan tavan mukaan heidät oli valittu ammattitaidon ohella myös puoluepoliittisin perustein: Kemppainen oli vasemmistolainen, Pakkanen keskustapuolueen ja Vuohelainen kokoomuksen kannattaja. Ohjelmaa tehtiin yhteistyössä Neuvostoliiton radion ja uutistoimisto APN:n kanssa. Monet tuon ajan yleisradiolaiset, kuten Hannu Taanila ja Eero Saarenheimo, ovat sittemmin myöntäneet, ettei ohjelmaa tehty varsinaisesti kuulijoiden vaan Suomen ulkopolitiikan tarpeisiin.
Ohjelman edeltäjä oli vuonna 1975 aloitettu viikoittainen 15 minuutin mittainen Naapurineljännes, joka vuonna 1978 päätettiin laajentaa puolituntiseksi Näin naapurissa -katsaukseksi. Suurlähettiläs René Nyberg luonnehtii kirjassaan Patriarkkoja ja oligarkkeja ironisesti: "Yleisradion ajankohtaistoimitus, vai oliko se viihdetoimitus, tuotti ohjelmaa nimeltä Naapurineljännes – –."
Muita Neuvostoliittoa myötäileviä radio-ohjelmasarjoja Yleisradiossa olivat taistolaisen Toimittajaliiton jäsenten Kaisa Karikosken ja Raini Lehtosen toimittamat Työläisen arkea ja Neuvostoihmisiä.
Aiheesta muualla

Ylen Elävä arkisto – Näin naapurissa
Nyiragongo

Nyiragongo
| --- | --- |
Tyyppi:  kerrostulivuori
Sijainti:  Kongon demokraattinen tasavalta
Vuoristo:  Virungavuoret
Korkeus merenpinnasta:  3 470 m
Suojelualue:  Virungan kansallispuisto 
Purkautunut viimeksi:  2010–
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Nyiragongo on aktiivinen kerrostulivuori Kongon demokraattisessa tasavallassa lähellä Gomon kaupunkia. Tulivuoren kraatterissa on aktiivinen laavajärvi, joka on ollut aktiivinen vuodesta 1894 lähtien. Laavajärven syvyydeksi on mitattu 600–3250 metriä. Vuoden 1977 purkauksessa laavajärvi tyhjentyi, mutta on sittemmin täyttynyt uudelleen. Samassa purkauksessa syntyi Muraran tulivuori. Nyiragongo purkautui vuosina 1982–1983, 1994, 2002 ja 2004.
Purkaushistoria

Vuoren huipulla oleva laavajärvi tyhjentyi vuonna 1977 ja täyttyi uudestaan kesäkuussa 1982.
Ennen vuoden 2002 purkausta läheisessä kylässä havaittiin purkauksia, mikä johti puolen miljoonan ihmisen evakuointiin. Tuolloin laavavirta tuhosi yli 4 500 rakennusta Goman kaupungissa. Laavan lisäksi hiilidioksidi aiheutti kuolonuhreja. Vuonna 2013 satellittiikuvissa näkyy aktiivista toimintaa kraatterissa ja laavajärvessä.
Aiheesta muualla

Kuvia tai muita tiedostoja aiheesta Nyiragongo Wikimedia Commonsissa
Oona Liimatainen

| Oona Liimatainen> Henkilötiedot |
| --- | --- |
Syntynyt: 4. kesäkuuta 1997 (ikä 27)  Pori
Pesäpalloilija
Ulkopelipaikka:  ykkösvahti
Sisäpelirooli:  vaihtaja
Heittokäsi:  oikea
Lyöntipuoli:  oikea
Seura:  Joensuun Maila
Pelinumero:  22
Pelaajaura
Ammattilaisjoukkueet
 2016–2018  2018  2019  2020  2022– :     Pesäkarhut   Lappajärven Veikot    Pesäkarhut   Lapuan Virkiä   Joensuun Maila 
Oona Liimatainen (s. 4. kesäkuuta 1997 Pori) on suomalainen pesäpalloilija, joka edustaa Joensuun Mailaa.
Liimatainen esiintyi ensimmäistä kertaa Superpesiksessä kaudella 2016, kun hän pelasi yhden ottelun Porin Pesäkarhujen joukkueessa. Hänelle tilastoitiin ottelussa yksi kärkilyöntipiste. Seuraavalla kaudella Liimatainen vakiinnutti paikkansa Pesäkarhujen kokoonpanossa pelaten 31 ottelua ja saavuttaen ensimmäiset tehopisteensä pääsarjatasolla. Liimatainen pelasi Pesäkarhuissa kauden 2019 loppuun saakka, tosin osan kaudesta 2018 hän pelasi lainasopimuksella Lappajärven Veikoissa.
Vuonna 2020 Liimatainen siirtyi Lapuan Virkiään, jossa hän pelasi yhden kauden. Kaudella 2021 Liimatainen pelasi Ykköspesistä, kun hän edusti Kajaanin Pallokerhoa.
Syksyllä 2021 Liimatainen siirtyi Joensuun Mailaan. Hänen nykyinen sopimuksensa on voimassa kauden 2023 loppuun saakka.
Liimatainen on pelannut Superpesiksessä 94 runkosarjaottelua. Hän on lyönyt 1+7 juoksua, tuonut 55 juoksua ja kerännyt 214 kärkilyöntipistettä.
Liimatainen on voittanut kaksi SM-hopeamitalia (2017, 2019) ja yhden SM-pronssimitalin (2018).
Näin käy haaveiden

| Näin käy haaveiden Mika ja Turkka Mali |
| --- | --- | --- |

Studioalbumin tiedot
 Julkaistu: 1992
 Kesto: 41.39
 Levy-yhtiö: Mika ja Turkka Mali Oy
Mika ja Turkka Malin muut julkaisut
| Kotiin 1991 | Näin käy haaveiden 1992 | Kommee ja rohkee 1995 |
Näin käy haaveiden on Mika ja Turkka Malin albumi vuodelta 1992. Se perustuu Harry Chapinin lauluihin, jotka Turkka Mali kääntänyt suomeksi. Kappaleen "Six String Orchestra" on aiemmin kääntänyt suomeksi Hector nimellä "Monofilharmoonikko".
Kappaleet

Näin käy haaveiden – 3.51 (Dreams Go By)
Paikallisradion DJ – 4.14 (W.O.L.D.)
Tähdenlento – 4.19 (Shooting Star)
Ympyrä – 3.42 (Circle)
Raadan sun vuokses – 4.38 (I'll Do It for You, Jane)
Lauantai-aamu – 3.19 (Saturday Morning)
Kissat kehdossa – 3.48 (Cat’s in the Cradle)
Kuusikielinen bändi – 4.26 (Six String Orchestra)
Ei mulla parempaakaan tekemistä oo – 5.35 (Better Place to Be)
Bluesmies – 3.43 (Bluesman)
Kristen Stewart

| Kristen Stewart |
| --- | --- |
 Kristen Stewart Berliinin elokuvajuhlilla vuonna 2024.
Henkilötiedot
Koko nimi:  Kristen Jaymes Stewart
Syntynyt: 9. huhtikuuta 1990 (ikä 34) Los Angeles, Kalifornia, Yhdysvallat
Ammatti:  näyttelijä
Näyttelijä
Aktiivisena:  1999–
Merkittävät roolit:  Twilight-elokuvasarja Lumikki ja metsästäjä Spencer
Palkinnot
 César-palkinto (2015) 
 Nimikirjoitus
Aiheesta muualla
Viralliset kotisivut
IMDb 
Elonet
Kristen Jaymes Stewart (s. 9. huhtikuuta 1990 Los Angeles, Kalifornia) on yhdysvaltalainen näyttelijä. Hän teki läpimurtonsa vuoden 2002 elokuvassa Panic Room. Lisäksi hänet tunnetaan Bella Swanin roolista Stephenie Meyerin kirjoittamaan kirjasarjaan perustuvassa Twilight-elokuvasarjassa (2008–2012).
Nuoruus

Stewart syntyi ja kasvoi Los Angelesissa, Kaliforniassa. Hänen isänsä John Stewart toimii Foxilla muun muassa televisiotuottajana. Hänen äitinsä Jules Mann-Stewart on käsikirjoittaja ja kotoisin Australiasta. Stewartilla on isoveli Cameron sekä kaksi adoptioveljeä, Dana ja Taylor. Stewart lopetti koulunkäynnin seitsemännellä luokalla, mutta jatkoi opintojaan etäopiskelemalla ja on sittemmin valmistunut high schoolista.
Yksityiselämä

Stewart asuu Los Angelesissa. Hänen paras ystävänsä on näyttelijä Nikki Reed. Näyttelemisen lisäksi Stewart laulaa ja soittaa kitaraa. Vuoden 2009 alusta lähtien hän seurusteli Robert Pattinsonin kanssa, mutta he erosivat vuonna 2013. Stewart seurusteli uusiseelantilaisen mallin Stella Maxwellin kanssa loppuvuodesta 2016 vuoteen 2018. Pari palasi yhteen vuonna 2019, mutta suhde päättyi eroon vain muutamaa kuukautta myöhemmin elokuussa 2019. Stewart meni kihloihin kahden vuoden aikaisen naisystävänsä Dylan Meyerin kanssa vuonna 2021.[lähde? ]
Aiheesta muualla

Kuvia tai muita tiedostoja aiheesta Kristen Stewart Wikimedia Commonsissa
fanisivusto (englanniksi)
Kristen Stewart vuonna 2007.
Kristen Stewart Cannesin elokuvajuhlilla 2016.
Oona Kauppi

Oona Kauppi IKSU:n pelaajana vuonna 2019
| Mitalit> Maa:  Suomi.Naisten salibandy.MM-kilpailut  | Mitalit> Maa:  Suomi.Naisten salibandy.MM-kilpailut  | Mitalit> Maa:  Suomi.Naisten salibandy.MM-kilpailut  | Maa:  Suomi> Naisten salibandy. |
| --- | --- | --- | --- |
|  Hopeaa | Bratislava 2017 |  |  |
|  Hopeaa | Uppsala 2021 |  |  |
|  Hopeaa | Singapore 2023 |  |  |
|  Pronssia | Neuchâtel 2019 |  |  |
Oona Kauppi (s. 19. heinäkuuta 1997 Tampere) on suomalainen salibandyn pelaaja. Hän edustaa ruotsalaista Team Thorengruppenia ja on pelannut Suomen maajoukkueessa yli 60 maaottelua. Hän on pelannut myös jalkapalloa Naisten Liigassa Tampereen Ilveksen joukkueessa.
Salibandyssä Kauppi kuului Kooveen kokoonpanoon vuosina 2011–2018. Kaudella 2014–2015 hän oli liigan pistepörssin viides tehopistein 32+17. Kesällä 2018 hän siirtyi siskonsa Veeran kanssa pelaamaan ruotsalaiseen IKSU:uun. Vuonna 2020 IKSU vetäytyi talousvaikeuksien vuoksi liigasta ja sisarukset siirtyivät myöskin Uumajassa pelaavaan Team Thorengruppeniin. Vuonna 2014 Kauppi saavutti Suomen alle 19-vuotiaiden maajoukkueen kanssa MM-hopeaa. Hän oli MM-turnauksessa joukkueen paras maalintekijä yhdeksällä maalilla, minkä lisäksi hän sai kaksi syöttöpistettä. Kauppi on toiminut myös tuon maajoukkueen kapteenina. Vuoden 2015 naisten MM-kilpailut häneltä jäivät väliin polvivamman takia. Vuonna 2016 hän voitti toistamiseen alle 19-vuotiaiden MM-hopeaa. Vuonna 2017 hän saavutti naisten MM-kilpailuissa hopeaa, vuonna 2019 pronssia sekä vuosina 2021 ja 2023 jälleen hopeaa. Hän oli vuoden 2019 MM-turnauksen paras maalintekijä 15 maalillaan ja hänet valittiin kisojen arvokkaimmaksi pelaajaksi. Kauppi valittiin kauden 2019–2020 parhaaksi naispelaajaksi. Hän voitti Ruotsin liigassa mestaruuden IKSU:n riveissä.
Jalkapallossa Kauppi oli pelipaikaltaan keskikenttäpelaaja. Hän debytoi Ilveksen edustusjoukkueen paidassa Naisten Liigassa elokuussa 2015 Merilappi Unitedia vastaan tullen vaihdosta kentälle viimeiseksi minuutiksi. Hän saavutti liigassa yhden SM-hopean.
Myös Kaupin kaksoissisko Veera Kauppi pelaa salibandyä Team Thorengruppenissa ja Suomen maajoukkueessa sekä on pelannut jalkapalloa Ilveksessä.
Pahan suudelma (romaani)

| Pahan suudelma |
| --- | --- |

Kirjailija:  Reijo Mäki
Kieli:  suomi
Genre:  jännitys
Kustantaja:  Otava
Julkaistu:  1998
Sivumäärä:  350
Sarja: Vares
Edeltävä:  Pimeyden tango
Seuraava:  Keltainen leski
Löydä lisää kirjojaKirjallisuuden teemasivulta
Pahan suudelma on kymmenes Reijo Mäen kirjoittama Vares-kirja. Kirja on julkaistu vuonna 1998. Kirjan pohjalta tehty elokuva Vares – Pahan suudelma sai ensi-iltansa 6. tammikuuta 2011. Elokuvan on ohjannut Anders Engström ja Varesta esittää ensimmäistä kertaa Antti Reini.
Juoni

Nuori opiskelijatyttö on löydetty tapettuna. Tytön sukulaiset palkkaavat Vareksen tutkimaan tapausta. Lopulta mysteeri alkaa hahmottua.
Olle Hellbom

| Olle Hellbom |
| --- | --- |

Henkilötiedot
Koko nimi:  Nils Olof Hellbom
Syntynyt: 8. lokakuuta 1925 Tukholma, Ruotsi
Kuollut: 5. kesäkuuta 1982 (56 vuotta) Tukholma, Ruotsi
Ammatti:  Ohjaaja
Ohjaaja
Taiteilijanimet:  Olle
Aktiivisena:  1957–1981
Aiheesta muualla
IMDb 
Elonet
Nils Olof "Olle" Hellbom (8. lokakuuta 1925 Tukholma – 5. kesäkuuta 1982 Tukholma) oli ruotsalainen elokuvaohjaaja.
Hellbom tuli tunnetuksi Astrid Lindgrenin kirjoihin perustuvista elokuvista, joita onkin suurin osa hänen tuotannostaan. Lisäksi Hellbom on tuottanut ja käsikirjoittanut elokuvia.
Hellbomin tytär Tove Hellbom on työskennellyt myös elokuva-alalla muun muassa tarpeistonhoitajana. Olle Hellbom kuoli 56-vuotiaana vatsasyöpään. Hänet on haudattu Skogskyrkogårdeniin Tukholmaan.
Filmografia

1957: Mestarisalapoliisi elää vaarallisesti
1959: Hurjat
1960–1961: Melukylän lapset
1964: Saariston lapset ja hylje
1965: Saariston lapset ja pikku Ninni
1966: Saariston lapsille tapahtuu
1967: Saariston lasten suuri seikkailu
1970: Peppi Pitkätossu seitsemällä merellä
1970: Peppi Pitkätossu karkuteillä
1971: Vaahteramäen Eemeli
1972: Eemelin uudet metkut
1973: Eemeli ja possuressu
1974: Katto-Kassinen
1977: Veljeni Leijonamieli
1981: Rasmus ja kulkuri
Aiheesta muualla

Olle Hellbom Internet Movie Databasessa. (englanniksi)
Oryx (täsmennyssivu)

Oryx voi tarkoittaa seuraavia:
Oryx, keihäsantiloopit, antilooppisuku
Valkobeisan suojelualue eli Arabian Oryxin suojelualue Omanissa
Oryx ja Crake, Margaret Atwoodin vuonna 2003 ilmestynyt tieteisromaani
Oryks (lat. Oryx) eli Halus, antiikin aikainen kaupunki Arkadiassa
Saïtás, antiikin Oryks (lat. Oryx), vuori Kreikassa
Oryx, hahmo moninpelissä Realm of the Mad God
Oryx, Oryxspioenkop, hollantilainen puolustusanalyysisivusto ja sodankäynnin tutkimusryhmä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Oryx”, voi hakea sivunnimihaulla, laajalla sivunnimihaulla tai tekstihaulla.